laion/Wikipedia-Exotic huggingface dataset:
Anakophia kindlus

Anakophia kindlus (gruusia keeles ანაკოფია, Anakophia) on 2.–7. sajandil rajatud sõjaline kindlustus Ahhali Athonis ('Uus Athos') vaidlusalusel territooriumil Abhaasias. Koht asub Suhhumist mööda Musta mere rannikut 22 km kaugusel Iveeria mäel ja võtab enda alla 450 × 150 meetrise ala. Abhaasia kuningriigi kunagisest pealinnast Anakophiast on see kõige terviklikumalt säilinud ehitis. Esimene kindlustus ehitati sellele kohale millalgi 2. ja 4. sajandi vahemikus. 7. sajandi lõpul ehitati Bütsantsi riigi toel kindlust ümbritsev müür, kuna riiki ähvardasid sel ajal muslimite sissetungid. Umbes 60 cm paksused müürid ehitati tihedalt laotud hoolikalt tahutud lubjakiviplokkidest ja müüris oli üksainus sissepääs, väike kolmest suurest kiviplokist värav müüri lõunapoolses osas. Kindluse tähtsaim kaitseehitis oli neljakorruseline Rooma stiilis vahitorn, millest avanes hea vaade maastikule igas ilmakaares ja edelasse jäävale Mustale merele. Enne 8. sajandit ehitati kindlusse ka rohmakalt tahutud kividest väike kristlik basiilika, milles on säilinud reljeefidega kivialtar ja kalu ning risti kujutavate freskode fragmendid. Kiriku kõrval on tsistern, mille põhjas on looduslikult allikaveega täidetud 25 m sügavune kaev. 8. sajandil asus Anakophia pingelisel piirialal, mis jäi Bütsantsi riigi ja Umaijaadide kalifaadi vahele. Aastail 736–737 piiras Abū ʿAbd Al-Malik Marwān ibn Muḥammad, tulevane Marwān II, Anakophiat, toonast Abhaasia kuningriigi pealinna. Gruusia kroonikatest võib lugeda, et kindlus pidas Abhaasia kuninga Leon I juhatusel piiramisele vastu ja seda edukat kaitset peetakse üheks pöördepunktiks piirkonna ajaloos. 2008. aastal restaureeriti kindlust, sealhulgas vahitorni, mis ehitati uuesti vaatetornina. Tööde käigus kindlustati ka mäenõlvu ja puhastati ja parandati mäetippu viivaid teid. Kindlus linnulennult, esiplaanil taastatud vahitorn Tee kindlusesse Tee kindlusesse ühe ümartorniga Anakopia basiilika läänesissepääs 19. sajandi kabel basiilika keskel Altar basiilika apsiidis (kabeli taga) Basiilika ja tsistern idast Ühe ümartorni siseruum Anacopia Fortress. - Novy Afon \ Tourist attractions. The state committee on resorts and tourism of Abkhazia Republic
Harkány

Harkány (horvaadi keeles Harkanj) on linn Ungaris Baranya komitaadis Siklósi kreisis. Harkány on kuurortlinn, seal asub spaa. Harkány asub Horvaatia piirist 8 km kaugusel, kreisikeskusest Siklósist umbes 5 km läänes ja komitaadikeskusest Pécsist ligikaudu 24 km lõunas. Asulat on esmamainitud 1323. aastal. Harkány oli asustatud ka Türgi ikke ajal. Kohalikku tervistavat vett on esimest korda mainitud 1806. aastal. Spaa rajamist alustati 1824. aastal. 1918. aasta novembrist kuni 1921. aasta augustini oli linn Serbia poolt okupeeritud. Linnaõigused sai Harkány 1. juulil 1999. Crikvenica, Horvaatia Trogir, Horvaatia Szczawnica, Poola Hajdúböszörmény, Ungari Bruchköbel, Saksamaa Kurtšatov, Venemaa Băile Tușnad, Rumeenia Bačko Petrovo Selo, Serbia http://www.ksh.hu/apps/hntr.telepules?p_lang=HU&p_id=21528 Detailed Gazetteer of Hungary, vaadatud 23.09.2024. Városunk Harkány. Vaadatud 7. aprillil 2024
Melastiza

Melastiza on liudikulaadsete perekond. Melastiza chateri Melastiza cornubiensis – nupp-punaliudik Melastiza flavorubens Melastiza andmebaasis eElurikkus.
Bi-keel

Bi-keel on laste mänguline salakeel. Sõnad "salastatakse" lihtsa reegli järgi: sõna esimese silbi järel lisatakse 'bi', näiteks "Mibina tubilen vabirsti", mis tähendab "mina tulen varsti". Eesti laste bi-keel ei ole unikaalne nähtus. Näiteks inglise keeles on variant Pig Latin ja rootslastel fikonspråket. Bi keel. folklore.ee "What exactly is Pig Latin, is it a language? And how is it a mystery? - Everything After Z by Dictionary.com". Everything After Z by Dictionary.com (Ameerika inglise). 5. oktoober 2010. Vaadatud 27. augustil 2018.
Bélapátfalva

Bélapátfalva on linn Ungaris Hevesi komitaadis, Bélapátfalva kreisi halduskeskus. Bélapátfalva asub Bükki mäestiku jalamil, Slovakkia piirist 23 km kaugusel, komitaadikeskusest Egerist ligikaudu 17 km põhjas. Linn asub Bükki rahvuspargi territooriumil. Linna läbib Eger–Putnoki raudteeliin. Asula on saanud nime Bélide perekonna järgi, kes olid selle piirkonna maaomanikud. 1232. aastal asutati külla tsistertslaste klooster. Kui 1241. aastal põgenesid kuningas Béla IV väed mongolite eest, siis võitlesid nad kloostri juures neid jälitavate mongolitega. 1330. aastal on asula kohta ürikutes kirjutatud: "küla kloostri ees, mida kutsutakse Abti külaks". 1415. aastal esineb nimekuju aga nimekuju Abátfalva. Klooster tegutses kuni 1534. aastani, mil see reformatsiooni käigus suleti. Turulinna staatuse sai Bélapátfalva sai enne 1761. aastat. 1815. aastal rajati asulasse paperivabrik, mis aga hiljem suleti. Endises paberivabriku hoones alustas 1843. aastal tegevust keraamikatehas, mis töötas kuni 1927. aastani. Asula nimi muudeti 1905. aastal Apátfalvast Bélapátfalvaks. Vana tsemenditehas alustas tootmist 1910. aastal. 1950. aastal sai Bélapátfalva suurkülaks. Uus tsemenditehas alustas tööd 1980. aastal, kuid see suleti 2001. aastal. Linnaõigused sai Bélapátfalva 1. jaanuaril 2004. Detailed Gazetteer of Hungary, vaadatud 23.09.2024. Településtörténet Bélapátfalva Turizmus. Vaadatud 7. aprillil 2024 Apátfalvi keménycserép Magyar Néprajzi Lexikon. Vaadatud 7. aprillil 2024
Indentor

Indentor on detaili või katsekeha pinnakihti sissetungiv kõvast materjalist keha.
Wessington Springs

Wessington Springs on linn USA-s Lõuna-Dakota osariigis, Jerauldi maakonna halduskeskus ja suurim linn. Elanike arv oli 2020. aasta rahvaloenduse järgi 771. Wessington Springs asutati 1880. aastal ja tänavavõrk pandi maha 1882. aastal. Linnaõigused sai see 1893. aastal. Linna kasv hoogustus 1903. aastal pärast seda, kui sinna jõudis Milwaukee Roadi raudteeliin. Linna elanike arv jõudis tipptasemele 1920. aastal, kui seal elas 1618 inimest. Viimati küündis elanike arv üle tuhande 2000. aastal, kui elanike arvuks loendati 1011. Aastatel 1887–1968 tegutses linnas kutsekõrgkool Wessington Springs College. Linnas asub 1932. aastal valminud Shakespeare Garden and Anne Hathaway Cottage, mis jäljendab Inglismaal asuva William Shakespeare'i abikaasa Anne Hathaway kodukohta koos Shakespeare'i aiaga. Tänapäeval on see ürituse toimumiskoht ja kohalik turismiatraktsioon. Linn asub maantee South Dakota Highway 34 ääres. 2016 U.S. Gazetteer Files 2020 United States Census, vaadatud 1.01.2022. "SD Towns" (PDF). South Dakota State Historical Society. Vaadatud 17. veebruaril 2010. Andrews, John (mai–juuni 2009). "Celebrating Our Ethnic Ways: Wessington Springs English Society". South Dakota Magazine. Kd 25, nr 1. Lk 54. ISSN 0886-2680. Mall:EBSCOhost. Vaadatud 26. veebruaril 2024. https://wessingtonsprings.com/
Ketashakkur

Ketashakkur on puidu hakkimise masin. Ketashakkur kasutab kettakujulisi terasid puidu purustamiseks hakkpuiduks. Mõiste "ketas" tuleneb nende lõikenugade paigutusest, mis on ketastele horisontaalselt paigaldatud. Hakkurid leiavad enim kasutust põllumajanduses, metsanduses ja aianduses. Ketashakkurid lõikavad puitu 45-kraadise nurga all, et tagada hea laastu kvaliteet ja ühtlasemad lõiked. Ketashakkur on saadaval erinevates suurustes, alates väiksematest kodupõhistest variantidest kuni suurte kaubandusliku kvaliteediga variantideni. Ketashakkurid on energiasäästlikud ja neid kasutatakse tavaliselt väiksemates puiduhakkurites, kuna ketas võib olla väiksem ja kaalult kergem. Selliseid hakkureid kasutatakse palkide ja okste hakkimiseks ühtlaseks puiduhakkeks, mille läbimõõt on 50–200 mm. Ketashakkur purustab oksi, lehti, orgaanilist prahti ning pappi ja paberit. Suur tööstusliku kvaliteediga ketashakkur suudab ka suuri rehve purustada. Ketashakkuri töövõime sõltub suuresti ketashakkuri tüübist ja suurusest. Saadud purustatud materjali kasutatakse enamasti multšina, kütusena või paberi tootmiseks. "Drums vs. Discs - What Makes Sense for You?". Cal-Line (Ameerika inglise). 24. oktoober 2023. Vaadatud 27. märtsil 2024. "Chippers". traktor.com.pl (Ameerika inglise). Vaadatud 27. märtsil 2024. "Disc Chippers Ultimate Guide-Disc Chippers Manufacturer". www.tcpel.com (Ameerika inglise). 5. november 2021. Vaadatud 27. märtsil 2024. "Ketashakkurite Ultimate juhtketashakkurite tootja". www.tcpel.com. 5. november 2021. Vaadatud 25. juunil 2024.
Paturaamat

"Paturaamat" on ansambli HND 2007. aastal ilmunud debüütalbum. Esimene singel "Vaevu hingan" ilmus aastal 2006. Tarvo Mölder – laul Martin Saaremägi – kitarr Madis Savi – kitarr Tarmo Põiklik – bass Andi Aus – trummid
Pop rock

Pop rock, eestipäraselt poprokk, on rokkmuusikastiil. See sai alguse 1950. aastate lõpul, alternatiivina tavalisele rock'n'roll muusikale.
Narva Eesti Gümnaasium

Narva Eesti Gümnaasium on riigigümnaasium Narvas aadressil Hariduse 3. Kool tegutseb alates 1. septembrist 2023. Kooli direktor on Irene Käosaar. Narva Eesti Gümnaasium jagab koolihoonet Narva Eesti Põhikooliga. Eesmärk on rajada Hariduse tänavale hariduslinnak, mis loob võimaluse õppida eesti keeles alates lasteaiast kuni gümnaasiumi lõpuni. 2021. aastal allkirjastasid Eesti haridus- ja teadusminister Liina Kersna ja Narva linnapea Katri Raik senise Narva Eesti Gümnaasiumi riigile üleandmise lepingu ning 1. septembrist 2021 on kooli pidaja Haridus- ja Teadusministeerium. Narva Eesti Gümnaasium on uuest õppeaastast riigikool, www.postimees.ee, 17. mai 2021
Hertzi pinge

Hertzi pinge ka Hertzi kontaktpinge on analüütiliselt arvutatav survepinge laotus Hertzi kontaktis, kontaktpinge erijuht. Hertzi kontakt on kahe elastse poolruumi vahel, kui kontaktpind, mis üldjuhul on ellipsikujuline tasapind, mille joonmõõtmed on kehade kõverusraadiustega võrreldes väikesed ja kontaktis ei esine hõõrdumist.
Ani katedraal

Ani katedraal (armeenia keeles Անիի մայր տաճար, Anii majr tatšar; türgi keeles Ani Katedrali) keskaegse Bagratiidide Armeenia pealinna Ani suurim säilinud ehitis, arhitekt Trdati ehitatud kunagine katedraalkirik, mis asub Ida-Türgis Armeenia piiri ääres. Katedraali ehitus lõpetati 11. sajandi algul ja seal asus ligi pool sajandit katoolikose aujärg. 1064. aastal muudeti Ani katedraal pärast seldžukkide vallutusi mošeeks. Hiljem läks see Armeenia kirikule tagasi, ent 1319. aastal toimunud maavärinas varises kiriku nelitiskuppel ja kooniline katus. Selle järel kaotas kirik järk-järgult oma tähtsuse, hüljati ning hoone hakkas lagunema. Kiriku loodenurga müürid varisesid 1988. aasta maavärinas. Katedraal on Ani suurim hoone. See on ristkülikukujulise põhiplaaniga kuppelbasiilika, kuigi praeguselt siluetilt puuduvad tambuur ja kuppel. Siseruumis oli kesklöövis kasutatud teravkaart ja kimppiilaritega sarnanevaid järgulisi tugesid, mis on põhjustanud oletusi ehitise mõjust gooti arhitektuurile. Ani katedraal kanti koos muude Ani ehitistega 2016. aastal UNESCO maailmapärandi nimistusse. Vaade katedraalile edelast, tagaplaanil Lunastaja ümarkirik Detail lõunafassaadilt Raiddekoor lõunaseinal Sisevaade Vaade itta apsiidi suunas Apsiidi sein niššidega Niši reljeefkaunistus Ehisliist piilaril Ajaloolised fotod ja kujutamine kunstis Ohannes Kurkdjiani steroskoopiline foto katedraali edelanurga poolt, ajavahemikus 1875–1880 Foto 1901. aastal publitseeritud raamatust 1900. aastal tehtud õlimaal.Gevorg Bashinjaghian, Armeenia Rahvusgalerii Arshak Fetvadjiani akvarell, 1905 Archaeological Site of Ani was inscribed on the UNESCO World Heritage List. - unesco.org Archaeological Site of Ani. - unesco.org
Encs

Encs on linn Ungaris Borsod-Abaúj-Zempléni komitaadis, Encsi kreisi halduskeskus. Encs asub Zempléni mäestiku jalamil Hernádi jõe orus, Slovakkia piirist 18 km kaugusel, komitaadikeskusest Miskolcist ligikaudu 35 km kirdes. Linna läbib Miskolc–Košice raudteeliin. Küla on esmamainitud 1219. aastal. 1706. aastal põletasid Austria väed küla maha, kuid see ehitati uuesti üles. 1860. aastal sai Encs raudteeühenduse, mis soodustas asula arengut. Linnaõigused sai Encs 1984. aastal. 1990. aastate alguses suleti linnas mitmed tootmisettevõtted. Ghelința, Rumeenia Bad Dürrenberg, Saksamaa Moldava nad Bodvou, Slovakkia Kępno, Poola Detailed Gazetteer of Hungary, vaadatud 23.09.2024. Településtörténet Encs. Vaadatud 7. aprillil 2024
Mo Mamma

"Mo Mamma" on 2023. aasta novembris esilinastunud Eesti mängufilm. Film käsitleb raske teemat, lähedase kaotust ja sellega leppimist. Eva Koldits ja Helena Lotman mängivad ema ja tütart, kes püüavad hakkama saada olukorraga, kus Mamma (vanaema) enam haiglast ilmselt koju ei pääse, nad seisavad silmitsi Mamma kaotusega. Tasakaalustava pereliikme puudumine jätab naised lahendamata probleemidega omapäi ja nad peavad leidma tee, kuidas taastada omavaheline harmoonia. Mõlemad elavad Mamma lahkumisvalu väga erinevalt teineteise peal välja, ent tingimusteta armastuses on kõik lubatud. Videomälestused näitavad vanaema rahumeelset elutervet argielu ning Mamma võrdsustub saare ja selle loodusega, mis on pidevalt kohal, kuid otseselt hoomamatu. Ema Karin – Eva Koldits Tütar Mari – Helena Lotman Preemia, Eesti Kultuurkapitali audiovisuaalse kunsti sihtkapitali aastapreemia, 2023; Eeva Mägi – aasta debüüt: mängufilm "Mo Mamma"; aasta näitlejanna: Eva Koldits, Helena Lotman Auhind, PÖFF - Pimedate Ööde filmifestival, 2023, Debüütfilmide võistlusprogramm: äramärgitud "Mo Mamma", Esilinastus. Eesti filmi andmebaas, vaadatud 7. aprill 2024. "Mo Mamma", Auhinnad. Eesti filmi andmebaas, vaadatud 7. aprill 2024 "Mo Mamma". Trailer. "Mo Mamma". IMDb. Andrei Liimets. Eeva Mägi: ema polnud tütart kaheksa kuud näinud ja viimases hädas mõtles, et .... Eesti Ekspress, 1. november 2023. Anna Teele Orav. "Mo Mamma" on üks kõige ilusamaid Eesti filme läbi aegade. Eesti Ekspress, 15. november 2023. Tiina Kruus. Eva Koldits: kui räägime elust ilma surmata, siis me ei räägi elust. Eesti Päevaleht, 5. märts 2024.
Absdorf

Absdorf on vald (Marktgemeinde) Austrias Alam-Austria liidumaal Tullni ringkonnas. Alois Benjamin Saliger Dauersiedlungsraum der Gemeinden Politischen Bezirke und Bundesländer - Gebietsstand 1.1.2018, vaadatud 10.03.2019. Einwohnerzahl 1.1.2018 nach Gemeinden mit Status, Gebietsstand 1.1.2018, vaadatud 9.03.2019.
Atzenbrugg

Atzenbrugg on vald (Marktgemeinde) Austrias Alam-Austria liidumaal Tullni ringkonnas. Helilooja Franz Schubert veetis umbes 1820. aastate suvedel mõnda aega Atzenbruggis. Einwohnerzahl 1.1.2018 nach Gemeinden mit Status, Gebietsstand 1.1.2018, vaadatud 9.03.2019.
Fels am Wagram

Fels am Wagram on vald (Marktgemeinde) Austrias Alam-Austria liidumaal Tullni ringkonnas. Einwohnerzahl 1.1.2018 nach Gemeinden mit Status, Gebietsstand 1.1.2018, vaadatud 9.03.2019.
Andrei Voložinski

Andrei Olgertovitš Voložinski (Андрей Ольгертович Воложинский, sündinud 4. juunil 1960 Tallinnas) on Venemaa sõjaväelane, auastmelt viitseadmiral (2013), Venemaa Föderatsiooni Sõjalaevastiku ülema esimene asetäitja, Peastaabi ülem aastatel 2016–2019. President Vladimir Putini alustatud Vene-Ukraina sõja ning Ukraina iseseisvuse ja territoriaalse terviklikkuse rikkumise toetamise tõttu on ta alates 2022. aasta kevadest Suurbritannia, Kanada jpt riikide poolt pandud rahvusvaheliste personaalsete sanktsioonide alla. Ta on lõpetanud Leningradi Nahhimovi mereväekooli (1977), Frunze nimelise Kõrgema mereväekooli (1982), kõrgemate ohvitseride kursused (1992), admiral Kuznetsovi nimelise Sõja-Mereakadeemia (2001) ja Venemaa Relvajõudude Peastaabi Sõjaväeakadeemia (2009). Aastal 2004 sai kontradmirali ja 2013 viitseadmirali auastme. Veebruarist juulini 2010 oli ta Põhja laevastiku allveejõudude komandör ja 9. juulist 2010 Põhja laevastiku staabiülem. Märtsist juunini 2011 täitis ta ajutiselt Põhja laevastiku ülema kohuseid. Septembrist 2012 kuni detsembrini 2015 oli ta VF Relvajõudude Kindralstaabi operatiivjuhtimise osakonna ülema asetäitja ning alates 23. detsembrist 2015 Sõjamerelaevastiku ülema esimene asetäitja, Peastaabi ülem. Detsembris 2019 saadeti ta erru seoses pensionile minekuga.
Õrn narmnahkis

Õrn narmnahkis (Dentipellis fragilis) on kandseente hõimkonna Agaricomycetes klassi kuuluv liik seeni. Õrn narmnahkis andmebaasis eElurikkus
Esivanemate Kaja

Esivanemate Kaja on 2018. aastal asutatud Eesti folkmuusika ansambel. Artur Rinne – akustiline kitarr, vokaal (2018–praeguseni) Esivanemate Kaja YouTube
Tammy Wynette

Tammy Wynette (5. mai 1942 Itawamba maakond, Mississippi – 6. aprill 1998 Nashville, Tennessee) oli USA kantrilaulja, üks edukamaid naiskantrilaujaid läbi aegade. Teda nimetati "Kantrimuusika esimeseks leediks" (First Lady of Country Music). Tema tuntuim laul oli "Stand by Your Man" (1968), mis on üks enimmüünud kantrisingleid naissoololauljalt. Paljud tema hitid rääkisid sellistest teemadest nagu üksindus, lahutus ning elu- ja suhteraskused. 1960. aastate teisesest poolest kuni 1970. aastate keskpaigani oli tal USA kantrisinglite edetabelis kokku kakskümmend esikohasinglit. Koos Loretta Lynni, Lynn Andersoni ja Dolly Partoni aitas ta 1970. aastatel defineerida naiste rolli kantrimuusikas. 1969. aastal abiellus ta kantrilaulja George Jonesiga, kellega ta salvestas 1970.–1990. aastatel mitmeid edukaid albumeid ja singleid. 1975. aastal nad lahutasid. 1991. aastal salvestas Wynette koos Briti elektroonilise muusika ansambliga The KLF laulu "Justified & Ancient", mis jõudis Briti singlite edetabelis teisele kohale. Aastatel 1968–1970 pälvis Wynette kolmel aastal järjest Country Music Associationi auhinna aasta naislaulja kategoorias. 1998. aastal võeti ta Kantrimuusika Kuulsuste Halli liikmeks. Ta oli Grand Ole Opry liige. Koduleht
Teisel pool vett

"Teisel pool vett" on ansambel Ruja laul. See on Ruja hilisema perioodi (1985-1988) üks tuntumaid ja populaarsemaid laule. Laulu autor on Urmas Alender. Sõnad kirjutas Lehte Hainsalu aastal 1984. Laul salvestati 1986. aastal ja avaldati 1989. aastal ilmunud albumil "Pust budet vsjo", ainsa Eestikeelse lauluna. Hiljem on laul ilmunud ka kogumikel "Must Lind" (1994) ja "Need ei vaata tagasi... osa 2" (1999)
Darlan Romani

Darlan Romani (sündinud 9. aprillil 1991 Concórdias) on Brasiilia kuulitõukaja. Ta pääses 2016. aasta suveolümpiamängudel Rio de Janeiros finaali ja sai Brasiilia rekordiga 21.02 5. koha. 2018. aasta sisemaailmameistrivõistlustel Birminghamis püstitas Romani Lõuna-Ameerika rekordi 21.37 ja oli neljas. 2019. aasta Panameerika mängudel Limas võitis ta kuldmedali võistluste rekordiga 22.07. Maailmameistrivõistlustel Dohas tõukas ta finaalis suurepärase 22.53, kuid jäi Joe Kovacsi, Ryan Crouseri ja Tomas Walshi järel esimesena medalita. Kuigi Romani oleks oma tulemusega võitnud kuldmedali kõikidel varasematel ülemaailmsetel tiitlivõistlustel, kaotas ta kõigi aegade kõrgetasmelisemas kuulitõukefinaalis pronksmedali võitnud Walshile 37 sentimeetriga. Olümpiamängudel Tokyos sai Romani tulemusega 21.88 Crouseri, Kovacsi ja Walshi järel taas neljanda koha. 2022. aasta sisemaailmameistrivõistlustel Belgradis võitis Romani võistluste rekordiga 22.53 Crouseri ja Walshi ees kuldmedali. Maailmameistrivõistlustel Eugene'is oli ta 21.92-ga viies. 2023. aasta maailmameistrivõistlustel Budapestis võitis ta 22.37-ga kvalifikatsiooni, kuid jäi finaalis tulemusega 21.41 kaheksandaks. Panameerika mängudel Santiagos kaitses ta tiitlit tulemusega 21.36. 2024. aasta sisemaailmameistrivõistlustel Glasgow's sai Romani 21.11-ga 7. koha. Ta on kuulitõukes kahekordne Lõuna-Ameerika meister ning võitnud Lõuna-Ameerika mängudel kuld- ja hõbemedali. Romani isiklik rekord on 2019. aastal Palo Altos tõugatud 22.61, millega ta on kõigi aegade edetabelis 11. kohal. Darlan Romani Rahvusvahelise Kergejõustikuliidu kodulehel (inglise)
Winfred Yavi

Winfred Mutile Yavi (sündinud 31. detsembril 1999 Ukias) on Keenia päritolu Bahreini takistusjooksja, maailmameister. Kuigi Yavi sündis ja kasvas Keenias, vahetas ta 15-aastaselt kodakondsust ning on alates 2016. aastast esindanud Bahreini. 2017. aasta maailmameistrivõistlustel Londonis pääses ta 3000 meetri takistusjooksus finaali ja sai isikliku rekordiga 9.22,67 8. koha. 2019. aasta maailmameistrivõistlustel Dohas oli Yavi isikliku rekordiga 9.05,68 3000 meetri takistusjooksus neljas. Tokyo olümpiamängudel sai ta 10. koha. 2022. aasta maailmameistrivõistlustel Eugene'is oli ta ajaga 9.01,31 taas neljas 2023. aasta maailmameistrivõistlustel Budapestis tuli Yavi Beatrice Chepkoechi ja Faith Cherotichi ees maailmameistriks ajaga 8.54,29. Hooaja lõpus tuli ta ka Teemantliiga üldvõitjaks. Tavarada Lühirada Allikas: Rahvusvaheline Kergejõustikuliit Winfred Yavi Rahvusvahelise Kergejõustikuliidu kodulehel (inglise)
Schmidti vasar

Schmidti vasar, ka tagasilöögi vasar, põrkevasar ja löökhaamer, on üks vanemaid ja tuntumaid seadmeid betooni ja kivimite survetugevuse mittepurustavaks hindamiseks. Vasarat kasutatakse ehituses ka betoonvalmistoodete ja mördi tugevuse hindamiseks ning betooni nõrkade ja madala kvaliteediga kohtade tuvastamiseks. Schmidti vasara leiutas 1940. aastate lõpus Šveitsi insener Ernst Schmidt. Schmidti vasara komponendid on kolb, vedru, riiv, indikaator, raskus ja korpus. Vasarat tuleb enne katseid kontrollida 5000 N/mm² Brinelli kõvadusega terasest alasil. Schmidti vasara kolb surutakse 90° nurga all vastu katsetatavat pinda ning vasara sisemine vedru pingestub. Pingestatud vedru vabastab riivi ja metallist kolb põrkab tagasi. Libiseva indikaatori registreeritud tagasilöögi väärtus tuleb teisendada teisenduskõvera abil hinnanguliseks survetugevuseks. Schmidti vasaraga saab hinnata survetugevust alates 10 N/mm² kuni 70 N/mm². Löök tuleb sooritada vähemalt kuues eri punktis. Schmidti vasaraga saadud tulemused on hinnangulised ja ebatäpsemad kui laboratoorsed testimismeetodid. Võimalikult täpsete tulemuste saamiseks peab olema täidetud mitu tingimust. Betoon peab olema täielikult hangunud, pind peab olema kuiv, sile ja puhas, põrke asukoht peab olema vähemalt 20 mm kaugusel äärtest. Kindlaim viis betooni survetugevuse hindamiseks on viia proovitükiga läbi purustav katse laboris, kuid see on tehniliselt tülikas, ja vahel võimatu. Katse meetod juhindub ASTM C805-st või Euroopa Standardist EN 12504-2. "REBOUND HAMMER TEST" (PDF). Indian Railways Institute of Civil Engineering. Originaali (PDF) arhiivikoopia seisuga 26. juuni 2022. Vaadatud 31. märts 2024. Backus, B. E. "Rebound Hammer Test: What You May Not Know". Gilson Company. Vaadatud 31. märtsil 2024. "Rebound Hammer Test on Concrete - Principle, Procedure, Advantages & Disadvantages". The Constructor (Ameerika inglise). 17. oktoober 2014. Vaadatud 31. märtsil 2024. "Kaasaegne betooni labor | Betoonimeister AS". Betoonimeister. Vaadatud 31. märtsil 2024.
Aavo Palo

Aavo Palo (sündinud 21. novembril 1966) on Viljandi Paalalinna Kooli direktor.